***Hankelepingu Projekt***

**Hankeleping nr 3-9/....**

**Puuetega lapse ja vanaduspensioniealise klienditeekonna redisain I etapp**

**Tervise ja Heaolu Infosüsteemide Keskus**, registrikood 70009770, aadress Pärnu mnt 132, Tallinn, keda esindab põhimääruse alusel direktor Margus Arm (edaspidi ***tellija***), ja

**AS Helmes**, registrikood 10364097, aadress Lõõtsa tn 6, Tallinn 11415, keda esindab volikirja alusel Eliis Väert (edaspidi ***täitja***),

edaspidi eraldi ***pool*** või koos ***pooled***, sõlmisid raamlepingu nr 3-9/2307-1 alusel käesoleva hankelepingu (edaspidi ***leping***) alljärgnevas:

# Lepingu ese

* 1. Lepingu esemeks on lisas 1 (tehniline kirjeldus) punktis 4.1. nimetatud tööd koos garantiiteenustega (edaspidi ***tööd***).
	2. Lepingu tööde maht on **kuni ... töötundi**.
	3. Vajadusel on tellijal õigus tellida lepingu esemega seotud täiendavaid töid kuni 20% ulatuses kokkulepitud mahust, eeldusel, et hankelepingu üldist olemust ei muudeta.
	4. Täiendavate tööde tellimine ja sellega kaasnevad muudatused lepingu täitmisel lepitakse poolte vahel kokku vähemalt kirjalikku taasesitamist võimaldavas digitaalselt allkirjastatud vormis.

# Töö üleandmise ja vastuvõtmise tingimused

* 1. Täitja annab töö üle **hiljemalt 3.11.2023**.
	2. Tellitavad tööd antakse vastuvõtutestimiseks üle vastavalt lepingu lisas 1 kokkulepitud tingimustele.
	3. Tellija vaatab töö üle vastavalt raamlepingu tingimustele.
	4. Töö antakse üle üleandmise ja vastuvõtmise aktiga (edaspidi ka *akt*).
	5. Koos üle antava tööga annab täitja tellijale üle kõik tööde intellektuaalse omandi õigused vastavalt raamlepingus kirjeldatule.

# Lepingu hind

* 1. Kui lepingu maksumus ei ole kokku lepitud fikseeritud summana ja tööde teostamine toimub töötunnipõhisel arvestusel, tasub tellija üksnes lepingu alusel tellitud ja teostatud töötundide eest. Täitja esitab iga kalendrikuu lõpus allkirjastatud ajaaruande järgmise kalendrikuu 5. tööpäevaks, millelt kajastuvad teostatud töötunnid ja nende jooksul teostatud tööd. Viimane ajaaruanne esitatakse koos aktiga.
	2. Ühe töötunni maksumuseks tööde teostamisel on ... (...) eurot ilma käibemaksuta.
	3. Arve esitatakse e-arvena, pärast akti tellija poolt allkirjastamist.
	4. Täitja annab tellijale arve tasumiseks tähtaja minimaalselt 21 kalendripäeva alates arve laekumisest. Arvel tuleb märkida raamlepingu ja hankelepingu number, riigihanke viitenumber ja tellija kontaktisiku nimi.
	5. Vastavalt raamlepingu punktile 2.5 lepivad pooled kokku, et lepingu täitmist rahastatakse struktuurfondi vahenditest projekti „Puuetega lapse ja vanaduspensioniealise klienditeekonna redisain I etapp“, number 2014-2020.12.03.21-1012 raames.
	6. Kõik lepingu raames loodavad esemed, tegevused, dokumendid ja muud teabekandjad tuleb tähistada vastavalt ,,Perioodi 2014–2020 struktuuritoetuse andmisest avalikkuse teavitamise, toetusest rahastatud objektide tähistamise ning Euroopa Liidu osalusele viitamise nõuded ja kord'' määrusele.

# Poolte vahelised teated ja kontaktisikud

* 1. Teadete edastamine toimub üldjuhul telefoni, e-posti, või posti teel. Juhul, kui teate edastamisel on olulised õiguslikud tagajärjed, peavad teisele poolele edastatavad teated olema edastatud taas-esitamist võimaldavas vormis (s.o kirjalikus vormis või e-posti teel). Informatiivset teadet võib edastada ka telefoni teel.
	2. Teate edastamise hetkeks loetakse elektronkirja tehniliselt tõendatud saatmise hetk või kirjaliku teate allkirjaga tõendatud vastuvõtmise hetk.
	3. Tellija kontaktisikuks lepingu täitmisel on Merly Tammiku, projektijuht, telefon +372 53 418 440, e-post: merly.tammiku@tehik.ee.
	4. Tellija kontaktisikuks lepingu täitmisel on Monika Heinrand, sotsiaalkaitse talituse juhataja, telefon +372 511 4240, e-post: monika.heinrand@tehik.ee.
	5. Täitja kontaktisikuks lepingu täitmisel on Eliis Väert, projektijuht, telefon +372 502 1150, e-post: eliis.vaert@helmes.com.
	6. Täitja kontaktisikuks lepingu täitmisel on Mihkel Eimla, projektijuht, telefon +372 523 6808, e-post: mihkel.eimla@helmes.com.

# Lepingu kehtivus

* 1. Leping jõustub sellele poolte poolt allakirjutamisest ja kehtib kuni poolte poolt oma lepinguliste kohustuste täitmiseni.
	2. Tellijal on õigus leping igal ajal üles öelda, teatades sellest 60 kalendripäeva ette.

# Lõppsätted

* 1. Lepingu täitmisel tekkinud vaidlused ja lahkarvamused lahendavad pooled läbirääkimiste teel. Kokkuleppe mittesaavutamisel lahendatakse vaidlused Harju Maakohtus.
	2. Lepingu täitmisel ja lepingust tulenevate vaidluste lahendamisel lähtutakse Eesti Vabariigi õigusaktidest.
	3. Pooled ei tohi lepingust tulenevaid õigusi ja kohustusi üle anda kolmandatele isikutele ilma teise poole kirjaliku nõusolekuta.
	4. Lepingu dokumendid koosnevad käesolevast lepingust, lepingu lisadest ning lepingu muudatustest, milles pooled võivad kokku leppida lepingu allakirjutamise järgselt.
	5. Lepingu lahutamatuteks osadeks lepingu sõlmimise hetkel on järgmised dokumendid:
		1. Lisa 1 - Hankelepingu eseme tehniline kirjeldus;
		2. Lisa 2 - Täitja poolt esitatud pakkumus hankelepingu sõlmimiseks*.*

# Poolte allkirjad

|  |  |  |  |  |
| --- | --- | --- | --- | --- |
| **Tellija:**  |  |  |  **Täitja:** |  |

(*allkirjastatud digitaalselt*) (*allkirjastatud digitaalselt*)